วิทยาลัยเทคโนโลยีพาณิชยการลานนาเชียงใหม่

ประวัติวิทยาลัย  
โรงเรียนพณิชยการลานนาเชียงใหม่ ก่อตั้งขึ้นโดยบริษัทเชียงใหม่ การศึกษา จำกัด ซึ่งคณะกรรมการบริหารได้มีอุดมการณ์และเจตจำนงที่จะให้ โรงเรียนพณิชยการลานนาเชียงใหม่ เป็นสถานศึกษาที่มีคุณภาพและความสมบูรณ์สูงสุด ทั้งทางด้านวิชาการ คุณธรรม และจริยธรรม โรงเรียนพณิชยการลานนาเชียงใหม่ ได้รับใบอนุญาตจากกระทรวง ศึกษาธิการให้เปิดทำการสอนในปีการศึกษา 2528 โดยตั้งอยู่เลขที่ 168/1 ถนนช้างคลาน อำเภอเมือง จังหวัดเชียงใหม่ มีพื้นที่ 8 ไร่เศษ จากสถิติการรับนักศึกษาปรากฏว่ามีจำนวนนักศึกษาเพิ่มมากขึ้นทุกปี ทำให้สถานที่เดิมคับแคบ ไม่เพียงพอที่จะรองรับนักศึกษาได้อีกต่อไป ดังนั้นในปีการศึกษา 2533 จึงได้ทำการย้ายวิทยาลัยฯ มายังสถานที่แห่งใหม่ ตั้งอยู่เลขที่ 98/12 หมู่ 2 ถนนโพธาราม ตำบลช้างเผือก อำเภอเมืองเชียงใหม่ จังหวัดเชียงใหม่ มีพื้นที่ 16 ไร่ เศษ ประกอบด้วยอาคารโรจนารุณ อาคารแมททิวและอาคารสำนักงาน อาคารทุกหลังได้ทำการติดตั้งเครื่องปรับอากาศ โรงเรียนมีห้องประชุมหลายขนาด ซึ่งสามารถบรรจุผู้เข้าร่วมประชุมได้ตั้งแต่ 20 ถึง 1500 คน และมีสนามวอลเลย์บอล สนามบาสเกตบอล รวมทั้งสนามฟุตซอล บรรยากาศภายในโรงเรียนเงียบสงบเหมาะแก่การศึกษาเป็นอย่างยิ่ง โรงเรียนได้จัดอุปกรณ์การเรียนการสอนไว้อย่างครบครันและทันสมัย
ปัจจุบันโรงเรียนพณิชยการลานนาเชียงใหม่ได้เปลี่ยนชื่อเป็น "วิทยาลัย-เทคโนโลยีพาณิชยการลานนา" ตามใบอนุญาตเลขที่ ชม 01- 001/2555 ชื่อภาษาอังกฤษ LANNA COMMERCIAL TECHNOLOGICAL COLLEGE lcc.ac.th ผู้บริหารวิทยาลัย ประกอบด้วย วัชระ ตันตรานนท์ เป็นผู้จัดการ, กุลวดี เกียรติไชยากร เป็นผู้รับใบอนุญาต, อเล็กซานเดอร์ วี โอ แมททิว เป็นประธานคณะบริหารวิทยาลัย และบงกช ชัยพันธ์ เป็นผู้อำนวยการ วิทยาลัยมีเป้าหมาย คือนักศึกษาที่สำเร็จการศึกษาจากวิทยาลัย-เทคโนโลยีพาณิชยการลานนา จะต้องเป็นผู้ที่มีความรู้ มีคุณธรรม จริยธรรม และมีระเบียบวินัยและพร้อมที่จะนำความรู้และทักษะวิชาชีพไปรับใช้สังคม ให้สมกับปรัชญาของวิทยาลัยฯ คือ “คุณธรรมเด่นเน้นวิชาการ เชียวชาญทักษะ” และคำขวัญชองวิทยาลัยฯ คือ “LEARN TO SERVE”

 หลักสูตรที่เปิดสอน   
1.ระดับประกาศนียบัตรวิชาชีพ (ปวช.) หลักสูตร 3 ปี รับผู้จบ ม.3 หรือเทียบเท่าเข้าเรียนในระบบปกติ ได้แก่
 หลักสูตรประเภท พาณิชกรรม
 สาขาการบัญชี
 สาขาการตลาด
 สาขาคอมพิวเตอร์ธุรกิจ
 สาขาภาษาอังกฤษธุรกิจ
 สาขาธุรกิจค้าปลีก
 หลักสูตรประเภท อุตสาหกรรมการท่องเที่ยว
 สาขาการท่องเที่ยว
 สาขาการโรงแรม
 หลักสูตรประเภท คหกรรม
 สาขาอาหารและโภชนาการ
 หลักสูตรประเภท อุตสาหกรรม
 สาขาเทคโนโลยีอิเล็กทรอนิก
2.ระดับประกาศนียบัตรวิชาชีพชั้นสูง (ปวส.) หลักสูตร 2 ปี รับผู้จบ ปวช. ม.6 หรือเทียบเท่าเข้าเรียบระบบปกติ ได้แก่
 หลักสูตรประเภท บริหารธรุกิจ
 สาขาการบัญชี
 สาขาการบัญชี (ภาคพิเศษ)
 สาขาการตลาด
 สาขาคอมพิวเตอร์ธุรกิจ
 สาขาภาษาอังกฤษธุรกิจ
 สาขาเทคโนโลยีดิจิทัล
 สาขาการจัดการธุรกิจค้าปลีก
 หลักสูตรประเภท อุตสาหกรรมการท่องเที่ยว
 สาขาการจัดการธุรกิจท่องเที่ยว
 สาขาการจัดการโรงแรม
 สาขาการจัดการโรงแรม (ภาคพิเศษ)
 หลักสูตรประเภท อุตสาหกรรม
 สาขาอุตสาหกรรมบันเทิง
 สาขาเทคโนโลยีอิเล็กทรอนิก
หมวดหมู่:สถาบันอุดมศึกษาในจังหวัดเชียงใหม่
หมวดหมู่:สถาบันอาชีวศึกษาในจังหวัดเชียงใหม่
หมวดหมู่:สถานศึกษาในอำเภอเมืองเชียงใหม่